Egenandel er en pengesum som du selv må betale ved skade. Hvis du skader bilen og den må på verksted, er egenandel det beløpet du betaler av egen lomme for å få bilen reparert. Hvis du har en lav egenandel blir prisen på forsikringen din høyere. Hvis du har en høy egenandel, blir kostnaden på forsikringen lavere. Den vanligste egenandelen på skader er 6000 kroner, men den kan være både høyere og lavere.